text: Træner: Vi er ikke klar 
  19 august 2015 kl. 19.37
  Team Esbjergs træner Lars Frederiksen erkender blankt, at holdet endnu ikke er klar til den nye sæson
  
  Den nye sæson starter i morgen med supercup-finalen mod FC Midtjylland. Den første i Team Esbjergs historie. Siden kommer den rigtige sæsonstart - også mod FC Midtjylland. Holdet, der vandt over Team Esbjerg i sidste sæsons finale med blot ét måls forskel.
  Men det vestjyske håndboldhold er slet ikke sammenspillet endnu og dermed ikke klar til den nye sæson. Det erkender træner Lars Frederiksen.
  - Vi har haft norske spillere på det norske landshold og ugen efter danske spillere på det danske landshold, så vi har hele tiden haft 3-4-5 spillere ude og er egentlig først blevet samlet nu her for 10 dage siden, siger han.
  Men om en god uges tid står den på træningslejr i Lalandia, og så skal der tales målsætning for den nye sæson. Team Esbjerg fik succes med sølvmedaljer - og var det hold i turneringen med flest tilskuere på hjemmebane, så mange i Esbjerg håber på en gentagelse.
  Hør hvad Lars Frederiksen siger. (Var.. 0.49 min.)
  